remission pour jehan de mazy demourant a rohcquierez
pour ung $$$ par luy $$$ sur la personne
avoir voulut efforce une $$$ fille
que $$$ sa voulonte
maximilian et phelippe par la grace de dieu archiducz daustrice
ducz de bourgouigne de lothraine de brabant de lembourg de lutcembourg
et de quelres contes de flandres dartois de bourgoigne palatins de
haynnau de hollande de zeelande de namur et de zuytphen, marquises
du saint empire seigneurs de frise de salins et de malines savoir
faisons a tous nous avoir recue lumble supplicacion de jehan de
mazy demourant a rohcquierez empres notre ville de nyvelle $
contenant que comme de puis naquerres ledit suppliant a trouve
en sa maison une $$$ fille de la maison de de bierniemont pour
avoir du braix pour brasser en sa maison alaquelle ledit suppiant
en fist delivrer par sa femme tant quelle * vouloit avoir et
incontinant se parti devant ladite fille en allant en ung bois estant
entre sa maison dudit suppliant et la maison de ladite fille et quant
ladicte fille vient audict bois ledict suppliant luy osta son sacq et par
forche len vouloit apresser den avoir sa voulente comme de la
cougnoistre charnelement et combien que ladicte fille soy deffendi tout
le mieulx quelle povoit de fait er de parrolles toutefuoyes ledit
suppliant ne vouloit cesser de son emprinse le constraindant si avant
que la fille crya tant quelle povoit combien que ledit supliant
lui estouppa la bouche dherbes et moistres quil trouva illecques
et tant que finablement y survient ung homme voyant lequel homme
ledit suppliant laissa ladicte fille sans parfaire naccomplir sadicte
voulente et $$pnable empro$$$ pour occasion duquel cas ledit
suppliant doubtant rigeur de justice noseroit jamais converser
en notredit pays de brabant mais le $$ endroit $$ ztenir absent
et vivre en povrete et misere en estrainges marches se notre grace
et misericorde neluy estoit sur et impartie dont actendu ce que
dit est meismement ladvenue dudit cas et que ledit suppliant a
touiours este de bonne vie fame et renommee sans oucques avoir
este attaint ou $$$ daucun autre vilain cas blasmie ou
reproche si comme il dist il nous a fait treshumblement supplier
pourquoy nous ces choses considerees ayans pitie et compassion
dudit suppliant voulons adez grace et misericorde preferer a
rigeur de justice avons a icellui suppliant ou cas dessusdict quicte
remis et pardonne quictons remectons et pardonnons de notre certaine
science et de grace especial par ces presetes le fait et cas dessusdict
ensemble toute paine amende et offense corporelle et criminele
en quoy pour occasion des choses dessusdites les circunstances et deppendences
ou aucuns dicelles il a et peult avoir mesprins et estre encouru
envers nous et justice et lavons quant a ce restitue et restituons
a ses bonne fame et renommee ou pays et a ses biens non confisquez
sacuns en y a en imposant sur ce silence perpetuel a notre procureur
et a tous noz autres officiers quelzconques satiffoction toutefvois
face a partie premierement et avant tout enire se $$$ face nest
civilement tant seullement et parmy et moyennant ce que
ledit suppliant sera tenus dele nous amender civilement selon
lexigence du cas et la faculte de ses biens a larbitraige et tauxacoion
de noz aimez et feaulx les chancellier et autres genz de notre conseil
en brabant que a ce avons commis et commectons par cesdits presentes $
$ donnons en mandement a iceulx noz chancellier et autres gens
de notre conseil en brabant que appelle pardevant eulx iceulx
qui pour ce feront a appeler ils procedentet facent proceder bien
et diligemment ala verification et interinement de ces presentes
et alarbitraige et tauxation de ladite amende civile ainsi et par
la maniere quil appartiendra et ce fait et ladite amende civile ainsi
tauxee et payee a notre rentmaistre cui ce regardera lequel den
sera tenu den faire recepte a notre prouffit mandons a iceulx
chancellier et gens de conseil a noz seneschal bailli de nyvelle
et de notre $$$ pays de brabant et a tous autres noz justiciers
et officiers presents et avenir leurs $$$ et a chacun deulx en droit
soy et sicomme alui appartiendra que de notre presente remission et
pardon selon et par la maniere que dit est ils facent seuffrent
et laissent ledit suppliant plainement paysiblement **joyr et
user sans lui faire ou donner ne souffffrir estre fait ou donne ores
ne pour le temps advenir en corps ne en biens quelque arrest
destourbier ou empeschement au contraire et afin que ce soit
chose ferme et estable a tousiours nous avons fait mectre notre
seel a ces presentes saulf en autres choses notre droit et $$$ en
toutes donne en notre ville de bruxelles le xij jour du mois
davril lan de grace mil quatrecens quatrevings et cincq
apres pasques ainsi signe par monseigneur le duc ou voirs
messeigneur robert cotereau chancelier maistres jehan de houthem jehan
de coudenberghe jehan de watermale et autres du conseil
estoient present greyve visa
collonn$$ aux letres originaulx
et $$$ par moy